	Grundforløbsprøve, Frisør, GF2, LUP

	A - Begrænsninger i tilladte hjælpemidler:
I de max. 14 dage eleven træner på opgaven, er alle hjælpemidler tilladt.

Eleven må medbringe følgende til prøven;
· Huskeseddel i punktform, max 6-8 punkter/overskrifter - (Eleverne må ikke medbringe yderligere noter til eksamen)
· Diagnosesedler, klippetegninger (af den forventede klipning) 
· Personlig tidsplan for dagen
· Før billede max A5-ark af modellen (hænges på spejlet inden start) 


	B - Prøvens anvendte sprog:
Undervisningssproget og sproget under eksamen er det samme


	C - Prøveform:
Prøveformen er fastsat og udarbejdet af skolerne i fællesskab (fælles standard). 
Prøvens varighed er på 3 timer og omfatter 4 opgavesæt, som eleven skal trække lod imellem tidligst 14 dage inden prøven afholdes. Opgavesættende indeholder discipliner i de uddannelsesspecifikke fag og danner grundlag for bedømmelse af elevens opfyldelse af de faglige krav, der er i grundforløb 2 og som eleven skal opfylde forud for undervisningen i hovedforløbet. Prøven afprøver elevens erhvervsfaglige kompetencer og omfatter et teoretisk og praktisk prøveforløb, hvor kompetencemålene vurderes.
I de enkelte opgavesæt fremgår disciplinerne med målopnåelse samt bedømmelseskriterier og observationspunkter i forbindelse med prøven.
Prøven følger reglerne i bekendtgørelse om prøver og eksamen i erhvervsrettede uddannelser, som blandt andet indebærer, at der er ekstern censor til prøven foruden eksaminator.
Eleven skal bestå prøven for at kunne fortsætte på hovedforløbet. 
Hvis prøven ikke bestås kan eleven indstilles til ny prøve. Eleven kan deltage i prøven 2 gange. Skolen kan tillade 1 prøvegang mere, hvis det er begrundet i usædvanlige forhold. 

	D - Mål og krav:
Prøven indeholder krav og mål jf. 
https://www.retsinformation.dk/eli/lta/2024/268 


	E - Eksaminationsgrundlag:
Eksaminationsgrundlaget er de 4 praktiske opgavesæt herunder de tilhørende klippetegninger og diagnosesedler, som udfyldes ved prøven.
Derudover kan eleven medbringe 6-8 overskrifter/punkter til brug i drøftelsen med underviser og censor. 

Eleven skal medbringe egen model eller øvelseshoved samt præsentations portfolio til eksamen, da dette er en forudsætning for at kunne gå til prøve. Præsentations portfolien bedømmes ikke, men kan bruges til uddybelse af et emne.

Eksaminator og censor stiller spørgsmål under prøven. Spørgsmålene relaterer til de øvrige faglige mål ift. tilfældighedsprincippet.


	F - Bedømmelsesgrundlag:
Eleven skal selvstændigt på øvelseshoved eller model udføre den praktiske opgave inden for den 3 timers fastsatte tidsramme.
Bedømmelsesgrundlaget tager udgangspunkt i den trukne praktiske opgave og vægtningen fordeles:
· Den praktiske opgave /proces: 33,3 %
· Slutresultat/præstation: 33,3 %
· Teoretisk redegørelse for opgaven:33,3%

Prøven bedømmes bestået/ ikke bestået.


	G - Bedømmelseskriterier: 
Der er lavet uddybende bedømmelseskriterier til hver af de 4 opgavesæt.
Til den enkelte opgave skal vurderes, hvor mange væsentlig mangler der skal til for ikke at bestå prøven. Der tages udgangspunkt i ca. 33 %, men vil altid være en individuel vurdering efter manglens størrelse.
I alle opgaver bliver eleven bedømt på overholdelse af hygiejne, ergonomi og korrekt brug af værnemidler. 

Særlige bedømmelseskriterier for den mundtlige præsentation af prøven:
· Eleven anvender de faglige begreber og terminologier for opgavens udførelse    
· Eleven forklarer skitsetegninger og/eller diagnosesedler såfremt opgaven kræver det                                      
· Eleven anvender sin viden om form, linjer og farver
· Eleven servicerer kunden ift. salgs/køb og kunderådgivning

Særlige bedømmelseskriterier for den praktiske del af prøven:
· Eleven anvender den faglige teori i forhold til emnet
· Eleven tilrettelægger sit arbejde, så de ting der skal bruges, er medbragt (pakke og rengøre eget arbejdsplads, herunder dit rullebord)
· Eleven overholder værktøjs- og salonhygiejne 
· Eleven anvender værktøjet ergonomisk korrekt 
· Eleven anvender ergonomisk korrekt arbejdsstilling 
· Eleven anvender værnemidler 
· Eleven overholder tiden

	Supplerende oplysninger:
Link til EUD-eksamenshåndbog på Rybners:
https://rybners.dk/Admin/Public/DWSDownload.aspx?File=%2fFiles%2fFiles%2fRybners%2fPDF%2fTeknisk+Skole%2feksamenshaandbog-EUD-2025.pdf





